
COMUNICAT DE PRESĂ ÎNCHEIRE PROIECT
Tinca, România | 31 august 2026
Un nou capitol de prietenie transfrontalieră: Proiectul „Tinca & Zsadány: Friendship Beyond Borders” s-a încheiat cu succes

Comuna Tinca a găzduit în perioada 28–30 august 2026 evenimentele din cadrul proiectului transfrontalier „Tinca & Zsadány: Friendship Beyond Borders”, finanțat de Uniunea Europeană prin Programul „Cetățeni, Egalitate, Drepturi și Valori” (CERV) – componenta Înfrățire de Orașe. Manifestarea a adus împreună peste 420 de participanți din cele două comunități partenere, alături de numeroși localnici, transformând cele trei zile într-o adevărată celebrare a solidarității și a cooperării dintre România și Ungaria.

Agenda manifestărilor a combinat dialogul civic constructiv cu o serie de activități culturale și sportive pline de energie. Centrul Cultural Tinca s-a dovedit a fi neîncăpător pentru cei aproximativ 150 de spectatori care au umplut sala la piesele de teatru prezentate de trupa din Zsadány și de trupa locală TincART. Aplauzele calde de la final au confirmat reușita talentaților actori amatori și a marcat unul dintre cele mai emoționante momente ale proiectului.

Pasiunea și spiritul de echipă au continuat pe terenul de sport din Belfir, unde concurenții s-au întrecut în cadrul meciului amical de fotbal, al atelierului de tir cu arcul și al întrecerii culinare. La finalul competițiilor, cele mai bune echipe au fost premiate cu diplome și cupe, într-un cadru festiv apreciat de toți cei prezenți. În paralel, o parte din delegația din Zsadány a efectuat vizite de teren la obiectivele realizate din fonduri europene în comuna Tinca, descoperind la fața locului modul în care proiectele financiare ale Uniunii Europene contribuie direct la dezvoltarea infrastructurii și a comunității locale.

Dimensiunea civică a proiectului s-a desfășurat la casa de cultură a Comunei Tinca, unde participanții au luat parte la mese rotunde, ateliere tematice și la un Forum civic extrem de aplicat. În cadrul acestor întâlniri s-au abordat subiecte esențiale privind valorile europene, implicarea tinerilor în viața comunității, prevenirea violenței domestice și combaterea euroscepticismului. Totodată, s-au pus bazele viitoarelor direcții de cooperare dintre cele două comune pentru perioada 2026–2028.

Serile s-au încheiat într-o atmosferă festivă pe scena exterioară din Belfir, cu demonstrații de karate, spectacole de dansuri populare și concerte susținute de artiști îndrăgiți din România și Ungaria. Evenimentul a fost deschis și publicului larg, reunind numeroși participanți din Comuna Tinca, din localitățile limitrofe, precum și din comuna Zsadány din Ungaria. Prin succesul acestui eveniment, Comuna Tinca și partenerii din Zsadány au reconfirmat faptul că inițiativele comune întăresc legăturile dintre cetățeni și duc mai departe spiritul unității europene.

Pentru informații suplimentare:

Primaria Comunei Tinca

